CELEX: 62010CA0112
Language: sk
Date: 2011-11-17 00:00:00
Title: Vec C-112/10: Rozsudok Súdneho dvora (prvá komora) zo 17. novembra 2011 (návrh na začatie prejudiciálneho konania, ktorý podal Hof van Cassatie van België — Belgicko) — Procureur-generaal bij het Hof van Beroep te Antwerpen/Zaza Retail BV [Nariadenie (ES) č. 1346/2000 — Konkurzné konania — Začatie územného konkurzného konania — Podmienky uvedené v platnom vnútroštátnom práve, ktoré znemožňujú začať hlavné konkurzné konanie — Veriteľ splnomocnený podať návrh na začatie územného konkurzného konania]

28.1.2012   
            
            
               SK
            
            
               Úradný vestník Európskej únie
            
            
               C 25/7
            
         
      Rozsudok Súdneho dvora (prvá komora) zo 17. novembra 2011 (návrh na začatie prejudiciálneho konania, ktorý podal Hof van Cassatie van België — Belgicko) — Procureur-generaal bij het Hof van Beroep te Antwerpen/Zaza Retail BV
      (Vec C-112/10) (1)
      
      (Nariadenie (ES) č. 1346/2000 - Konkurzné konania - Začatie územného konkurzného konania - Podmienky uvedené v platnom vnútroštátnom práve, ktoré znemožňujú začať hlavné konkurzné konanie - Veriteľ splnomocnený podať návrh na začatie územného konkurzného konania)
      (2012/C 25/11)
      Jazyk konania: holandčina
      
         Vnútroštátny súd, ktorý podal návrh na začatie prejudiciálneho konania
      
      Hof van Cassatie van België
      
         Účastníci konania pred vnútroštátnym súdom
      
      
         Žalobca: Procureur-generaal bij het Hof van beroep te Antwerpen
      
         Žalovaná: Zaza Retail BV
      
         Predmet veci
      
      Návrh na začatie prejudiciálneho konania — Hof van Cassatie van België — Výklad článku 3 ods. 4 písm. a) a b) nariadenia Rady (ES) č. 1346/2000 z 29. mája 2000 o konkurznom konaní (Ú. v. ES L 160, s. 1; Mim. vyd. 19/001, s. 191) — Medzinárodná právomoc na začatie konkurzného konania — Príslušnosť súdu členského štátu, v ktorom dlžník nemá centrum hlavných záujmov, ale v ňom má jeden z podnikov — Pojmy „podmienky stanovené“ a „veriteľ“
      
         Výrok rozsudku
      
      
                  1.
               
               
                  Pojem „podmienky stanovené“ uvedený v článku 3 ods. 4 písm. a) nariadenia Rady (ES) č. 1346/2000 z 29. mája 2000 o konkurznom konaní, ktorý odkazuje na podmienky znemožňujúce začať hlavné konkurzné konanie podľa vnútroštátneho práva členského štátu, na ktorého území sa nachádza centrum hlavných záujmov dlžníka, sa má vykladať v tom zmysle, že nezahŕňa podmienky, ktoré by určité osoby vylučovali z okruhu osôb splnomocnených požiadať o začatie takého konania.
               
            
                  2.
               
               
                  Pojem „veriteľ“ uvedený v článku 3 ods. 4 písm. b) tohto nariadenia, ktorý sa používa na označenie okruhu osôb splnomocnených požiadať o začatie nezávislého územného konania, sa má vykladať v tom zmysle, že nezahŕňa orgán verejnej moci členského štátu, ktorý má podľa vnútroštátneho práva tohto štátu za úlohu konať vo všeobecnom záujme, avšak nezasahuje ani v postavení veriteľa, ani v mene a na účet veriteľov.
               
            
         (1)  Ú. v. EÚ C 113, 1.5.2010.